เกาหลีใต้เผยยอดส่งออกรถเดือนม.ค.ร่วง 18.8% ต่ำสุดในรอบกว่า 6 ปี
เกาหลีใต้เผยยอดส่งออกรถเดือนม.ค.ร่วง 18.8% ต่ำสุดในรอบกว่า 6 ปี
10 ก.พ. 2559

กระทรวงการค้า อุตสาหกรรมและพลังงานเกาหลีใต้ เปิดเผยว่า ยอดส่งออกรถยนต์ของเกาหลีใต้ร่วงลงต่ำที่สุดในรอบกว่า 6 ปีในเดือนม.ค. 2559 ส่งผลให้เกิดความกังวลเกี่ยวกับเศรษฐกิจของประเทศที่ขับเคลื่อนโดยภาคการส่งออก
ยอดส่งออกรถยนต์ร่วงลง 18.8% เมื่อเทียบรายปี แตะ 201,967 คันในเดือนม.ค. ซึ่งเป็นสถิติที่ปรับตัวลดลงเร็วที่สุดนับตั้งแต่เดือนต.ค. 2552
ก่อนหน้านี้ ยอดส่งออกรถยนต์ของเกาหลีใต้ได้ขยายตัวสูงขึ้นอย่างต่อเนื่องตั้งแต่เดือนส.ค. ปีที่ผ่านมา และสิ้นสุดลงในเดือนม.ค. ปีนี้ ซึ่งอุปสงค์รถยนต์ที่อ่อนตัวนำไปสู่ยอดส่งออกโดยรวม ที่ร่วงลง 18.5% ในเดือนม.ค. เมื่อเทียบรายปี
ยอดส่งออกรถยนต์ของ ฮุนได มอเตอร์ ผู้ผลิตรถยนต์รายใหญ่ที่สุดในเกาหลีใต้ร่วงลง 23.2% เมื่อเทียบรายปี แตะ 72,562 คัน ในเดือนม.ค. ในขณะที่ยอดส่งออกรถยนต์ของ เกีย มอเตอร์ส ปรับตัวลง 26.7% ในเดือนที่ผ่านมา อย่างไรก็ตาม ยอดส่งออกรถของ จีเอ็ม โคเรีย เพิ่มขึ้น 2% แตะ 39,267 คัน โดยได้แรงหนุนจากอุปสงค์รถยนต์รุ่นใหม่